PolyAgent/wiki_georgian_en_parallel_20231101 huggingface dataset:
მაცივარი

მაცივარი — საყოფაცხოვრებო ტექნიკა, რომელიც გამოიყენება სხვადასხვა ნივთების ან ნივთიერებების, ჩვეულებრივ საკვების, მედიკამენტების, დაბალ ტემპერატურაზე შენახვის მიზნით. ტიპურ მაცივარში ტემპერატურა 2–8 °C-ია, ხოლო მის ერთ-ერთ განყოფილებაში — საყინულეში 0 °C-ზე დაბალი.
მოწყობილობა, რომელიც დაბალ ტემპერატურას უზრუნველყოფდა, პირველად 1750-იან წლებში გაჩნდა. 1854 წელს დამზადდა პირველი დანადგარი, რომელიც აირის დაწნეხვით ახერხებდა ტემპერატურის შემცირებას. სწორედ ამ წლიდან იწყება პირველი კომერციული მაცივრების გამოჩენა ბაზარზე. დროთა განმავლობაში მაცივრების დამზადების ტექნოლოგია დაიხვეწა და 1913 წლიდან ისინი უკვე სახლებში გამოჩნდა, საოჯახო მოხმარებისთვის. 1920-იანი წლებიდან დაიწყეს ფრეონის გამოყენება, რამაც მნიშვნელოვნად შეუწყო ხელი მაცივრების პოპულარობას და ხელმისაწვდომი გახადა საშუალო კლასისთვისაც.
ლიტერატურა
Rees, Jonathan. Refrigeration Nation: A History of Ice, Appliances, and Enterprise in America (Johns Hopkins University Press; 2013) 256 pages
რესურსები ინტერნეტში
The History of the Refrigerator and Freezers
How Refrigerators Work
საყოფაცხოვრებო ტექნიკა
პირველი ლიგა 2005-2006

პირველი ლიგა 2005-2006
პირველი ლიგა 2005-06, იყო დამოუკიდებელი საქართველოს მეჩვიდმეტე პირველი ლიგის გათამაშება, ჩატარდა 2005-06 წლებში და მისი გამარჯვებული გახდა საჩხერეს ჩიხურა. ჩემპიონატში მონაწილეობდა 18 კლუბი.
ცხრილი
იხილეთ აგრეთვე
უმაღლესი ლიგა 2005-2006
საქართველოს თასი 2005-2006
პირველი ლიგის სეზონები
თაიგერ შროფი

თაიგერ შროფი(ჰინდი टाइगर श्रॉफ, ინგლ. Tiger Shroff, ნამდვილი სახელი -ჯაი ჰამანტ შროფი დ. 2 მარტი, 1990, ბომბეი, ინდოეთი) - ინდოელი მსახიობი და საბრძოლო ხელოვნების ოსტატი. ცნობილი კინომსახიობი ჯეკი შროფის და პროდიუსერ აიშე დუტის ვაჟი. თაიგერ შროფი ინდოეთის ერთ-ერთი ყველაზე მაღალანაზღაურებადი მსახიობია. ის 2018 წლიდან მოყოლებული არის Forbes India's Celebrity 100 სიაში.
ბიოგრაფია
თაიგერი დაიბადა 1990 წლის 2 მარტს მუმბაიში, მსახიობის ჯეკი შროფისა და მისი მეუღლის, პროდიუსერის, ყოფილი მოდელისა და მსახიობის აიეშა დუტის ოჯახში. თაიგერს ჰყავს უმცროსი და - კრიშნა, რომელიც აღმასრულებელი პროდიუსერი და დირექტორის თანაშემწეა. მამა წარმომავლობით გუჯარათულ-თურქმენული, ხოლო დედა-ბელგიურ-ბენგალური ოჯახიდანაა. დაამთავრა ბომბეის ამერიკული სკოლა . მსახიობს ტაეკვონ-დოში მეხუთე ხარისხის შავი ქამარი აქვს. ის დაეხმარა ამირ ხანს, რომ ჩამდგარიყო ფილმში "ბაიკერები 3" გადაღებისას საჭირო ფიზიკური ფორმაში.
2012 წლის ივნისში თაიგერმა გააფორმა ხელშეკრულება და მისი დებიუტი შედგა ფილმში „სიყვარულის უფლება“ , სადაც ითამაშა[ მოდელ და მსახიობ კრიტი სანონთან ერთად, ფილმი გამოვიდა 2014 წელს და კრიტიკოსების არაერთგვაროვანი მიმოხილვის მიუხედავად, წილად კომერციული წარმატება ხვდა. თავისი როლისთვის, თაიგერმა კრიტიკოსების დადებითი შეფასება დაიმსახურა. მას მაღალი შრფასება მისცეს ცეკვისა და ტრიუკების შესრულების უნარის გამო. . ამ როლმა მსახიობს რამდენიმე სხვადასხვა კინო ჯილდოც მოუტანა. 2016 წელს თაიგერმა ითამაშა შრადჰა კაპურთან ერთად ბოევიკ-დრამაში „მეამბოხე“, რომელსაც დიდი კომერციული წარმატება ხვდა წილად. ამავე წელს გამოვიდა მისი მონაწილეობით მძაფრსიუჟეტიანი ფილმი „მფრინავი ჯატი“. აქ თაიგერი სუპერ გმირის როლს ასრულებდა, თუმცა წინა ორი ფილმისაგან განსხვავებით, ფილმი ჩავარდა გაქირავვებაში, რაც მსახიობისათვის პირველი მარცხი აღმოჩნდა კინოკარიერაში.
2017 წელს თაიგერ შროფისმონაწილეობით გამოვიდა ფილმი Munna Michael, სიუჟეტის მიხედვით, მთავარი გმირი მაიკლ ჯექსონის დიდი გულშემატკივარია. რეალურ ცხოვრებაში, 2014 წელს, თაიგერმა გადაიღო ვიდეო, სადაც მან შეასრულა მაიკლ ჯექსონის ცეკვა, და ასევე იმავე ნომრებით გამოვიდა რამდენიმე კინო პრემიაზე . მისი პარტნიორი იყო ნიდჰი აგერვალი, მოდელი და გამოცდილი მოცეკვავე, რომლისთვისაც ხსენებული ფილმი კინო დებიუტი იყო. ფილმმა უარყოფითი შეფასებები მიიღო კრიტიკოსების მხრიდან და ჩავარდა გაქირავებაში..
2018 წელს გამოვიდა მეამბოხე 2, სადაც თაიგერს პარტნიორობას დიშა პატანი უწევდა. კრიტიკოსების უარყოფითი შეფასების მიუხედავად, რამდენიმე დღეში ფილმი ბლოკბასტერი გახდა.2019 წელს, თაიგერმა ითამაშა ფილმში „სტუდენტი- წელი 2“ ,რომელიც 2012 წლის ამავე სახელწოდების ფილმის გაგრძელებაა.
ფილმმა კომერციული წარმატება და კრიტიკოსების მოწონება დაიმსახურა.თაიგერი მონაწილეობს Fighters- ში რიტიკ როშანთან ერთად. მსახიობს ასვე მონაქწილეობა უნდა მიეღო რემბოს ინდურ რიმეიკმი, რომლის პირველი აფიშა 2017 წელს გამოვიდა, მაგრამ დაკავებული იყო სხვა ფილმში , რის გამოც გადაღებები გადაიდო.
პირადი ცხოვრება
2016 წლიდან თაიგრი ხვდება მსახიობ დიშა პატანს თაიგერ შროფი ვეგეტარიანელია და მისდევს ჯანსაღი ცხოვრების წესს.
სქოლიო
მსახიობები კონტინენტის მიხედვით
მსახიობები ეროვნების მიხედვით
ინდოელი მსახიობები
ციტოლოგია

ციტოლოგია — მეცნიერება უჯრედის აგებულებისა და ცხოველთმოქმედების შესახებ.
ყველა უჯრედი (ყველა მრავალუჯრედიან ორგანიზმში, ისევე როგორც ერთუჯრედიან ორგანიზმში, დაფარულია გარსით. იგი შედგება გარე შრისა და მის ქვეშ განლაგებული პლაზმური მემბრანისაგან, რომელიც უშუალოდ ციტოპლაზმას შემოსაზღვრავს. მისი სისქე დაახლოებით 9-10 ნმია.(ნმ არის 10 ხარისხად -9 მეტრი). ყველა მცენარეული და ცხოველური უჯრედის პლაზმური მემბრანა წარმოქმნილია ცილების და ლიპიდების(ცხიმები)მოლეკულებისაგან. ლიპიდების მოლეკულები ქმნის შედარებით მკვრივ ორმაგ შრეს, ცილები ნაწილობრივ ან მთლიანად განჭოლავს ლიპიდების შრეს.
პლაზმური მემბრანის ძირითადი ფინქციებია:
დამცველობითი- იგი იცავს უჯრედის შიგთავსს გარე ზემოქმედებისაგან.
საკონტაქტო- პლაზმური მემბრანა ქმნის სპეციალურ სტრუქტურებს, რომლებიც უზრუნველყოფენ უჯრედებს შორის კავშირს.
სატრანსპორტო- ნივთიერებათა ცვლა უჯრედსა და გარემოს შორის. მიეკუთვნება: ფაგოციტოზი, რომლის მეშვეობით მყარი ნაწილაკები და პინოცოტოზი, რომლის მეშვეობით თხევადი ნივთიერებები აღწევს უჯრედში.
ფაგოციტოზი და პინოციტოზი ასახავს უჯრედების მიერ ნივთიერებათა შთანთქმის პროცესს- ენდოციტოზს. ამ პროცესის საპირისპიროა ეგზოციტოზი.
ანუ, ფაგოცოტოზი და პინოციტოზი არის უჯრედში მყარი და თხევადი ნითიერებების შეღწევა, მათ მიეკუთვნებიან ენდოციტოზს, ხოლო ამ პროცესის საპირისპიროა, ეგზოციტოზი.
უჯრედის ციტოპლაზმაში ასევე ჩაძირულია სხვადასხვა ორგანოიდები
რესურსები ინტერნეტში
Carvalhos, Minas Gerais

Carvalhos, Minas Gerais is a municipality in the state of Minas Gerais in the Southeast region of Brazil.
See also
List of municipalities in Minas Gerais
References
Municipalities in Minas Gerais
ვერაკრუსი

ვერაკრუსი — საპორტო ქალაქი და მუნიციპალიტეტი მექსიკაში. შედის ვერაკრუსის შტატის შემადგენლობაში. მდებარეობს მექსიკის ყურის სანაპიროზე. მანსანილიოს შემდეგ არის მეორე უმსხვილესი პორტი ქვეყანაში. მოსახლეობა 444 438 ადამიანი (2005).
ისტორია
ქალაქი დააარსა ერნან კორტემა 1519 წელს, როგორც საპორტო ბაზა და უწოდა , "მართალი ჯვრის მდიდარი პორტი". იგი სულ მალე გახდა ახალი ესპანეთის ვიცე-სამეფოს მთავარი ატლანტიკური პორტი. ქალაქი 4-ჯერ იყო ოკუპირებული:
1815 წელს – ესპანელი კოლონისტების მიერ;
1838 წელს – საფრანგეთის ფლოტის მიერ;
1847 წელს – აშშ-ს მიერ ამერიკა-მექსიკის ომის დროს;
1914 წელს – კვლავ ამერიკული ჯარების მიერ.
ვერაკრუსს გააჩნია ოთხგზის გმირი ქალაქის წოდება.
იხილეთ აგრეთვე
მექსიკის ქალაქების სია
მექსიკის ქალაქები
აბასხანლი

აბასხანლი — სოფელი აზერბაიჯანში, აღსუს რაიონში. მოსახლეობის რაოდენობა — 636 კაცი.
რესურსები ინტერნეტში
აღსუს რაიონის სოფლები
აგუდუს-დუ-სული

აგუდუს-დუ-სული — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 850 მეტრზე. მიეკუთვნება კურიტიბის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ რიუ-ნეგრუს შემადგენლობაში.
2010 წლის მონაცემებით, მოსახლეობა 8 270 ადამიანს შეადგენდა, მოსახლეობის სიმჭიდროვე 43.01 კმ²-ზე. ფართობი 192 261 კმ²-ია.
იხილეთ აგრეთვე
პარანა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პარანის შტატის მუნიციპალიტეტები
53rd Golden Globe Awards

53rd Golden Globe Awards
The 53rd Golden Globe Awards, honoring the best in film and television for 1995, were held on January 21, 1996 at The Beverly Hilton and were televised on NBC in the United States. The nominations were announced on December 21, 1995.
Winners and nominees
Film
The following films received multiple nominations:
The following films received multiple wins:
Television
The following programs received multiple nominations:
The following programs received multiple wins:
Ceremony
Presenters
Anne Archer
Nicolas Cage
Michael Crichton
Jamie Lee Curtis
David Duchovny
Laurence Fishburne
Joely Fisher
Faith Ford
Jodie Foster
Dennis Franz
Tom Hanks
Teri Hatcher
Joanna Kerns
Eriq La Salle
Angela Lansbury
Chris O'Donnell
Edward James Olmos
David Paymer
Jane Seymour
Alicia Silverstone
Lea Thompson
John Travolta
Cecil B. DeMille Award
Sean Connery
Mr. Golden Globe
Freddie Prinze Jr. (son of Freddie Prinze and Katherine Prinze)
Miss Golden Globe
Jaime Dudney (daughter of Barbara Mandrell and Ken Dudney)
Awards breakdown
The following networks received multiple nominations:
The following networks received multiple wins:
See also
68th Academy Awards
16th Golden Raspberry Awards
2nd Screen Actors Guild Awards
47th Primetime Emmy Awards
48th Primetime Emmy Awards
49th British Academy Film Awards
50th Tony Awards
1995 in film
1995 in American television
References
053
1995 film awards
1995 television awards
January 1996 events in the United States
Golden
უქური

უქური — სოფელი აზერბაიჯანში, გუსარის რაიონში. მოსახლეობის რაოდენობა — 611 კაცი.
რესურსები ინტერნეტში
გუსარის რაიონის სოფლები
წირქოლის წმინდა გიორგის ეკლესია

წირქოლის წმინდა გიორგის ეკლესია — არიტექტურული ძეგლი, საკულტო ნაგებობა, ახალგორის მუნიციპალიტეტის სოფელ წირქოლში. აგებულია გვიან შუა საუკუნეებში.
ეკლესია სხვადასხვა ზომის ფლეთილი ქვითაა ნაგები, რომელიც მოგვიანებით შეულესავთ. ალაგ-ალაგ წყობაში გამოყენებულია ქართული აგური.
დარბაზული ეკლესია გეგმით სწორკუთხაა, აღმოსავლეთით დასრულებულია ღრმა, ნახევარწრიული აბსიდით, რომლის ცენტრში გაჭრილია არქიტრავული სარკმელი. სარკმლის ჩრდილოეთით და სამხრეთით თითო სწორკუთხა ნიშაა. საკურთხეველში დგას ტრაპეზის ორი ქვა. აბსიდის იატაკის დონე ერთი საფეხურით მაღალია დარბაზისაზე. კონქი სფერულია. საკურთხეველი დარბაზისგან გამოყოფილია მცირე ზომის მხრებით. აბსიდში შემორჩენილია ფრესკული წარწერა (ასომთავრულ-ნუსხური). შემორჩენილია ხის კანკელის მცირე ფრაგმენტები.
ეკლესიის კამარა ნახევარცილინდრულია. დარბაზი ნათდება დასავლეთ და აღმოსავლეთ კედელში დატანებული თითო თაღოვანი სარკმლით.
არქიტრავული შესასვლელი სამხრეთ კედელშია გაჭრილი. ამავე კედელში მოთავსებულია ორი სწორკუთხა ნიშა. ეკლესიის იატაკი მოპირკეთებულია ოთხკუთხა ქვის ფილებით.
ეკლესიის დასავლეთ კეხზე მოწყობილია სამრეკლო _ ღია, თაღოვანი ფანჩატური. სამრეკლოს სახურავი ოთხქანობიანია. სამშენებლო მასალად გამოყენებულია ქართული აგური.
დასავლეთ ფასადის ჩრდილოეთ ნაწილში ორი ტოლმკლავა ჯვრის რელიეფური გამოსახულებაა.
ეკლესიის კარნიზი მარტივპროფილიანია. სახურავად გამოყენებულია კრამიტი. ძეგლის გარშემო შემორჩენილია გალავნის ფრაგმენტები.
ლიტერატურა
შიდა ქართლი, ახალგორის მუნიციპალიტეტის არქიტექტურული მემკვიდრეობა, ტ. IV, თბ., 2008, გვ., 245-246
ახალგორის მუნიციპალიტეტის ტაძრები
გაბური სიდიბე

გაბური სიდიბე
გაბური „გები“ სიდიბე (დ. 6 მაისი, 1983) — ამერიკელი მსახიობი. მისი დებიუტი შედგა ფილმში „განძი“ (2009), სადაც შეასრულა კლარისა ჯონსის როლი, რომელმაც მოუტანა მას ნომინაცია ოსკარზე საუკეთესო მსახიობი ქალისთვის. სიდიბე დაიბადა ნიუ-იორკში, დედამისის რიტმ-ენდ-ბლუზისა და გოსპელის შემსრულებლის — ელის ტენ რიდლისა და მამამისის წარმოშობით სენეგალელის — იბნოუ სიდიბეს ოჯახში. სწავლობდა მანჰეტენის საქალაქო სათემო კოლეჯში, სიტი-კოლეჯსა და მერსის კოლეჯში. სიდიბეს პოპულარობა მოუტანა შესრულებულმა როლმა ფილმში „განძი“, სადაც განასახიერა 16 წლის გოგონას სახე. ფილმმა მოიპოვა მრავალი ჯილდო, მათ შორის 2 ოსკარის პრემია. 2011 წელს მიიღო როლი ფილმში „როგორ მოვიპაროთ ცათამბჯენი“, ხოლო 2012 წელს გამოჩნდა ფილმში „შვიდი ფსიქოპათი“.
ფილმოგრაფია
რესურსები ინტერნეტში
გაბური სიდიბე
გაბური სიდიბე
ამერიკელი მსახიობები
დაბადებული 1983
ნიუ-იორკელები
დაბადებული 6 მაისი
პეტერ მიხალ ბოჰუნი

პეტერ მიხალ ბოჰუნი (დ. 29 სექტემბერი, 1822, ველიჩნა, დოლნი-კუბინის რაიონი — გ. 20 მაისი, 1879, ბელსკო-ბიალა) — სლოვაკი ფერმწერი, პორტრეტისტი, ხატავდა პეიზაჟებს და საკურთხევლებს.
ბიოგრაფია
პეტერ ბოჰუნი დაიბადა ლუთერანი მღვდლის ოჯახში. საწყისი განათლება მიიღო სოფლის საჯარო სკოლებში, შემდეგ შევიდა გემერსკა-გორკას გიმნაზიაში. 1836 წელს ჩაირიცხა ლევოჩას ევანგელისტურ სემინარიაში. სადაც პირველად ეზიარა სლოვაკეთის დამოუკიდებლობის იდეას, საქმეს, რომელსაც ხალისით შეუდგა და თავად მიიღო მეტსახელი სლავომილი. პოლიტიკური არეულობის გამო, უნგრეთის მთავრობამ დახურა სემინარია 1841 წელს, ამიტომ იგი გადავიდა კეზმაროკში, სადაც სწავლობდა სამართალს, ხოლო თავისუფალ დროს ხატავდა.
პეტერმა 1843 წელს გადაწყვიტა, რომ მომავალი მხატრვრობისთვის დაეკავშირებინა. ჩააბარა პრაღის სახვითი ხელოვნების აკადემიაში, მისი მასწავლებელი იყო გერმანელი ისტორიის მხატვარი კრისტიან რუბენი, რომელიც იმ დროს აკადემიის დირექტორის თანამდებობასაც იკავებდა. პეტერის მამა, რომელსაც შვილისთვის ფინანსური მხარდაჭერა არ გაუწევია, გარდაიცვალა 1844 წელს. მომავალმა მხატვარმა დაიწყო ფინანსური წყაროს ძებნა. მისი მფარველობა საკუთარ თავზე აიღო ორაველმა აზნაურმა მიხალ კუბინმა. პეტერი ფერწერის გარდა, სწავლობდა ლითოგრაფიას. მან რამდენიმე ილუსტრაცია გააკეთა იან სვატოპლუკ პრესლის ბოტანიკური ლექსიკონისთვის.
სლოვაკური ნაციონალიზმი
ცოტა ხნის შემდეგ იგი შეუერთდა სლოვაკეთის ნაციონალისტურ მოძრაობას, რომელსაც ხელმძღვანელობდა იუდოვიტ შტური. პეტერი აწყობდა პატრიოტულ მიტინგებს სლოვაკეთის აჯანყების დროს. ამ პერიოდში გაიცნო და ცოლად შეირთო ადგილობრივი მიწის მესაკუთრის ქალიშვილი, რომელიც ასევე მხატვრობით იყო დაინტერესებული.
მხატვარი 1854 წელს ოჯახთან ერთად გადავიდა ლიპტოვსკი მიკულასში, სადაც თერთმეტი წლის განმავლობაში იყო გოგონათა ლუთერანულ სკოლაში ხელოვნებას ასწავლიდა, დაკავებული იყო ფოტოგრაფიით, ამავე დროს აფორმებდა ფარდებს სამოყვარულო თეატრალური ჯგუფებისთვის. 1860 წელს მან განაახლა თავისი პატრიოტული საქმიანობა და მომდევნო წელს მონაწილეობა მიიღო მარტინის კონსტიტუციურ კონვენციაში. 1863 წელს გახდა Matica slovenská- ს ერთ-ერთი დამფუძნებელი წევრი.
ვალებში ჩავარდნილმა მხატვარმა სლოვაკეთი 1865 წელს დატოვა. ოჯახთან ერთად გაემგზავრა ბიელსკო-ბიალაში, გალიციაში. 1876 წელს პეტერი იტალიაში წავიდა თავისი ვაჟის, ლუბორის საძებნელად, რომელიც დეზერტირებული იყო ავსტრია-უნგრეთის არმიიდან.
მხატვარი გარდაიცვალა 1879 წლის 20 მაისს. მისი გარდაცვალების მიზეზად პნევმონია დაასახელეს. 1955 წელს ლიპტოვსკი მიკულასში გაიხსნა მისი სახელობის სამხატვრო გალერეა, ხოლო სამი წლის შემდეგ ბრატისლავაში — მისი ქანდაკება. ქანდაკების ავტორი იყო ფრანიო შტეფუნკოს, რომელიც სპეციალიზირებული იყო სლოვაკეთის აჯანყების მოღვაწეების ფიგურებზე.
გალერეა
რესურსები ინტერნეტში
The Bohúň Gallery @ Travel Slovakia
More works by Bohúň @ Web Umenia
სქოლიო
დაბადებული 29 სექტემბერი
დაბადებული 1822
გარდაცვლილი 20 მაისი
გარდაცვლილი 1879
მხატვრები პერიოდის მიხედვით
მხატვრები საუკუნის მიხედვით
მხატვრები ანბანის მიხედვით
მხატვრები ეროვნების მიხედვით
სლოვაკი მხატვრები
პნევმონიით გარდაცვლილები
ივანე ამილახვარი

ივანე ამილახვარი
ივანე გივის ძე ამილახვარი (დ. 26 იანვარი, 1829, სოფ. ქვემო ჭალა, ― გ. 29 აგვისტო, 1905, ქ. გორი) — რუსეთის არმიის კავალერიის გენერალი (1896).
1850-იდან მსახურობდა ჩრდილოეთ კავკასიაში ნიჟეგოროდის დრაგუნთა პოლკში. 1853-იდან იბრძოდა შამილის წინააღმდეგ. ყირიმის ომის (1853–1856) დროს — კავკასიის ფრონტზე ოსმალეთის წინააღმდეგ მონაწილეობდა სოფ. ბაინდურის, ბაშკადიკლარის და ყარსის ბრძოლებში. 1873 მიიღო გენერალ-მაიორის ჩინი. ამილახვარმა განსაკუთრებით გამოიჩინა თავი რუსეთ-ოსმალეთის ომში (1877–1878). მისმა ცხენოსანმა დივიზიამ აიღო ბაიაზეთი, დიადინი, ალაშკერტი, ჰასან-კალე, არზრუმი და სხვა. 1883 წელს ამილახვარმა მიიღო გენერალ-ლეიტენანტის ჩინი, ხოლო 1901 გენერალ-ადიუტანტის საპატიო წოდება. 1893-იდან იყო კავკასიის საარმიო კორპუსის მეთაური. გამოქვეყნებული აქვს დღიურები და მოგონებები (ჟურნალ „Кавказский сборник“, 1908-1909, т.26-29. ავტორიზებული თარგმანი ქართულიდან). ეს მონათხრობი შეიცავს საინტერესო ცნობებს ეპოქისა და იმ ბრძოლების ირგვლივ, რომლებშიც ამილახვარს მიუღია მონაწილეობა. მასში უხვადაა საგულისხმო მასალა ამილახვარის თანამებრძოლების — გრიგოლ, ზაქარია, ილია ორბელიანების, კ.მამაცაშვილის, მალაქია გურიელის და სხვათა, აგრეთვე შამილის შესახებ. ამილახვარი დაჯილდოებული იყო ოქროს ხმლით „მამაცობისათვის“ და მრგვალი საბრძოლო ორდენითა და მედლით.
ლიტერატურა
Свиты Его Величества генерал-майор, князь И. Е. Амилохваров - Иллюстрированная хроника войны. Приложение к «Всемироной иллюстрациии», 1878, № 104, с. 430.
რუსეთის იმპერიის გენერლები
დაბადებული 26 იანვარი
დაბადებული 1829
გარდაცვლილი 29 აგვისტო
გარდაცვლილი 1905
ი
ქართველი გენერლები
ნაფი ჯუსოითი

ნაფი ჯუსოითი
ნაფი გრიგოლის ძე ჯუსოითი (დ. 27 თებერვალი, 1925, სოფ. ნოგყაუ, ახლანდ. ჯავის მუნიციპალიტეტი — გ. 26 ივნისი, 2017, ვლადიკავკაზი) — საბჭოთა ეპოქის ოსი მწერალი და ლიტერატურათმცოდნე. საქართველოს მწერალთა კავშირის გამგეობის წევრი. ფილოლოგიის მეცნიერებათა დოქტორი (1968). კოსტა ხეთაგუროვის სახელობის პრემიის ლაურეატი (1979; მოთხრობების კრებული „ადამიანის სიცოცხლე“, 1976). სკკპ წევრი 1945-იდან. პირველი ლექსი 1945, ლექსების პირველი კრებული 1949 გამოაქვეყნა. ავტორია ლექსთა კრებულებისა „სიტყვა გულისა“ (1953), „ლირიკა“ (1955), „მე დავიბადე მთებში“ (1960) და სხვ.; მოთხრობებისა და რომანებისა „წინაპართა სისხლი“ (1969), „სირდონის ცრემლები“ (1979) და სხვ. ლიტერატურული-კრიტიკული სტატიების წიგნისა „სიტყვის ყელოვნებისათვის“ (1966), მონოგრაფიული წიგნებისა ოსური ლიტერატურის კლასიკოსებზე; თარგმნა ალექსანდრე პუშკინის, ტარას შევჩენკოს, ლევ ტოლსტოის, ანტონ ჩეხოვის, ილია ჭავჭავაძის და სხვათა ნაწარმოებები.
ლიტერატურა
სქოლიო
ოსი მწერლები
დაბადებული 27 თებერვალი
დაბადებული 1925
გარდაცვლილი 26 ივნისი
გარდაცვლილი 2017
ჯავის მუნიციპალიტეტში დაბადებულები
ლეონარდო არგუელიო ბარეტო

ლეონარდო არგუელიო ბარეტო (დ. 29 აგვისტო, 1875 — გ. 15 დეკემბერი, 1947) — ნიკარაგუელი პოლიტიკოსი, ნიკარაგუის 47-ე პრეზიდენტი კონსტიტუციონალ-ლიბერალური პარტიიდან. რამდენიმე მცდელობის შემდეგ მან გაიმარჯვა არჩევნებში. მის ოცდაექვსდღიან პრეზიდენტობას ბოლო მოუღოს ანასტასიო სომოსა გარსიას, ნიკარაგუის რეალური მმართველის, მოწყობილმა სახელმწიფო გადატრიალებამ.
ცხოვრება
ლენარდო არგუელიო ბარეტო დაიბადა ნიკარაგუის ქალაქ ლეონში, სადაც მუშაობდა ექიმად. 1912 წელს იგი ჩაირიცხა ლიბერალურ პარტიაში. ასევე მონაწილეობას იღებდა 1926 წლის კონსტიტუციონალისტების ომში. არგუელიო მსახურობდა ეროვნული ასამბლეის პრეზიდენტად, ნიკარაგუის სახალხო განათლების, შინაგან და საგარეო საქმეთა მინისტრად.
გარდა დიპლომატობისა და პოლიტიკური მოღვაწეობისა, არგუელიო ეწეოდა სამწერლობო მოღვაწეობას. იგი მონაწილეობდა 1936 წლის საპრეზიდენტო არჩევნებში, თუმცა დამარცხდა ანასტასიო სომოსათან პაექრობისას. შემდგომი, 1947 წლის, არჩევნებისთვის ყველას გასაკვირად სომოსამ ლიბერალური პარტიიდან პრეზიდენტობის კანდიდატად ლეონარდო არგუელიო დაასახელა, იმ პირობით თუ სომოსა გახდებოდა ეროვნული გვარდიის მეთაური.
რესპუბლიკის მეთაური
1947 წლის 1 მაისს ინაუგურაციაზე წარმოთქმული სიტყვიდან ჩანდა, რომ ახალარჩეული პრეზიდენტი არ იქნებოდა გენერალ სომოსას მარიონეტი. იმ დღიდან დაპირისპირება სომოსასა და არგუელიოს შორის იზრდება და მწვავე დაპირისპირებაში გადადის. მთავრობამ ამხილა ეროვნული გვარდიის დანაშაულებები და გამოაქვეყნა ანასტასიო სომოსას მიერ მისი პრეზიდენტობის დროს მითვისებული საკუთრებები. ამ პერიოდში გავრცელდა ხმები, რომ პრეზიდენტი შეეკრა სომოსას მოწინააღმდეგე სამხედროებს, ძმებ ფრანსისკო და ორასიო აგუირე ბაკას. ამ ყოველივემ გააშმაგა სომოსა, რომელსაც ოცნებად გადაექცა მთელი ნიკარაგუა დაემორჩილებინა.
ამბოხი და გადასახლება
1947 წლის 26 მაისს გენერალი ანასტასიო სომოსა გაუძღვა ამბოხებულებს პრეზიდენტის წინააღმდეგ იმ ბრალდებით, რომ მთავრობა შეთქმულიყო სომოსას წინააღმდეგ ეროვნული გვარდიის მეთაურობიდან გადასაყენებლად. კონგრესმა ლეონარდო არგუელიო ბარეტო პრეზიდენტობისთვის უუნაროდ და თანამდებობიდან გადაყენებულად სცნო. ბრალდებით-იგი ძირს უთხრიდა წესრიგს არმიაში. ასამბლეამ არგუელიოს შემცვლელად სომოსას მარიონეტი ბენხამინ ლაკაიო საკასა გამოაცხადა.
არგუელიომ თავი შეაფარა მექსიკის საელჩოს, საიდანაც ექვსი თვის შემდეგ გადავიდა მექსიკაში პრეზიდენტის თანამდებობის დაუთმობლად. ძმებმა აგუირეებმა პანამის საელჩოს დახმარებით ვენესუელაში ჩააღწიეს.
პრეზიდენტი არგუელიო მეხიკოში ჩასვლიდან მალევე 1947 წლის 15 სექტემბერს გარდაიცვალა. იგი დაკრძალულია მეხიკოში.
ნიკარაგუის პრეზიდენტები
დაბადებული 29 აგვისტო
დაბადებული 1875
გარდაცვლილი 15 დეკემბერი
გარდაცვლილი 1947
არაყი

არაყი (არაკ — ოფლი) — მაგარი ალკოჰოლიანი სასმელი. ძირითადად ამზადებენ ორი გზით: რექტიფიცირებული ეთილის სპირტის წყალთან შერევით ან შაქრის და სახამებლის შემცველი ნედლეულის უშუალო გამოხდით.
პირველი მეთოდით არაყი მზადდება შემდეგნაირად: კარტოფილის ან მარცვლეული კულტურების რექტიფიცირებულ ეთილის სპირტს აზავებენ წყლით და გააქტივებული ნახშირისა და სილის ფილტრებში ატარებენ. ამგვარად მიღებული არაყი (ე. წ. „რუსული არაყი“) შეიცავს 40,5 ან 56 % ეთილის სპირტს. გემოს გასაუმჯობესებლად მას უმატებენ შაქარს, ძმარმჟავა ნატრიუმს და სხვ. არაყზე პიტნის, ტარხუნის, ციტრუსების და მისთანათა ექსტრაქტების დამატებით მიიღება შესაბამისი სახელწოდების ნაყენი.
მეორე სახის არაყს ამზადებენ შაქრის ან სახამებლის შემცველი ნედლეულის უშუალო გამოხდით; შაქრის შემცველ ნედლეულს ხდიან ალკოჰოლური დადუღების, სახამებლის შემცველს კი ფერმენტული დაშაქრებისა და ალკოჰოლური დადუღების შემდეგ. ამგვარი გზით მიიღება ხილის, ჭაჭის, სანთლის, პურისა და სხვა არაყი. ასე მიღებულ არაყს შენარჩუნებული აქვს გამოყენებული ნედლეულის გემო და არომატი.
არყის ნაირსახეობებია: კონიაკი, ბრენდი, ვისკი, ჯინი, რომი და სხვ.
უძველეს ქართულ წერილობით წყაროებში არაყი იხსენიება „იყის“ სახელით (ახალი აღთქმა, ლუკა 1:15). საქართველოში არყის დამზადებას არყის გამოხდას უწოდებენ. გამოხდის ხალხური ტექნოლოგია სხვადასხვა კუთხეში სხვადასხვანაირია, რასაც ნაწილობრივ განაპირობებს საარაყე მასალის (ხორბლეული, ხილი, ჭაჭა, თაფლიანი ფიჭა, ანწლი) თავისებურება.
ლიტერატურა
ჩხეიძე ზ., კალანდაძე ბ., ლიქიორის ტექნოლოგია, თბ., 1973;
Свирида В. Г., Типовые технологические схеимы производства крепких спиртных напитков, К., 1948;
Славуцкая Н. И., Технология ликеро-водочного производства, М., 1972;
ალკოჰოლური სასმელები
Tapinoma wheeleri

Tapinoma wheeleri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
დიდებული ტყუილი

დიდებული ტყუილი — 1941 წლის ამერიკული ფილმი. მერი ასტორმა მიიღო ოსკარი საუკეთესო მსახიობი ქალისთვის მეორეხარისხოვან როლში.
სიუჟეტი
სანდრასა და პიტერი დაქორწინებას გადაწყვეტენ, მაგრამ ჯერ სანდრას განქორწინება ძალაში უნდა შევიდეს. სანდრა პიტერისგან შვილს ელოდება. პიტერი თავის ყოფილ საცოლეზე, მეგიზე ქორწინდება. ქორწინების შემდეგ პიტერი სამხრეთ ამერიკაში მიფრინავს, სადაც მისი თვითმფრინავი ჩამოვარდება და პიტერი დაიკარგება. მეგი სანდრას ფულს გადაუხდის და მის შვილს იშვილებს. როდესაც დაკარგული პიტერი ბრუნდება, ქალები ბავშვისთვის ბრძოლას იწყებენ.
როლებში
ბეტი დეივისი — მეგი პატერსონი
ჯორჯ ბრენტი — პიტერ ვან ალენი
მერი ასტორი — სანდრა კოვაკი
ჰეტი მაკდანიელი — ვაიოლეტი
ლუსილ უოტსონი — ადა გრინფილდი
გრანტ მიჩელი — ჯოშუა მეისონი
რესურსები ინტერნეტში
ამერიკული შავ-თეთრი ფილმები
ინგლისურენოვანი ფილმები
1941 წლის ფილმები
ბარსელონა (მრავალმნიშვნელოვანი)

ბარსელონა (მრავალმნიშვნელოვანი)
ბარსელონა შეიძლება აღნიშნავდეს:
ბარსელონა — ქალაქი ესპანეთში, კატალონიის დედაქალაქი.
ბარსელონა — პროვინცია ესპანეთში.
ბარსელონა — ქალაქი ვენესუელაში.
ბარსელონა — ესპანეთის საფეხბურთო კლუბი.
ბარსელონა — მეტროპოლიტენი ქალაქ ბარსელონაში.
სიმო (ფინეთი)

სიმო (ფინეთი)
სიმო — მუნიციპალიტეტი კემი-ტორნიოს ქვერეგიონში, ფინეთში, შვედეთის საზღვრიდან 50 კმ-ის დაშორებით. 2021 წლის აღწერით მუნიციპალიტეტის მოსახლეობა 2 904 ადამიანს შეადგენს. ფართობი — 639.89 კმ². მოსახლეობის სიმჭიდროვე 2.01 ადამიანია 1 კმ²-ზე. მეზობელი ქალაქებია ოულუ, კემი და ტორნიო. მუნიციპალიტეტი ბოტნიის უბის სანაპიროზე, მდინარე სიმოიოკის შესართავთან. უახლოესი უნივერსიტეტი ოულუში მდებარეობს.
რესურსები ინტერნეტში
Municipality of Simo – Official website
სქოლიო
ლაპლანდიის მუნიციპალიტეტები (ფინეთი)
სიმო (ფინეთი)
სამალუტი

სამალუტი - ქალაქი ეგვიპტეში. ქალაქში მიედინება მდინარე ნილოსი. 2006 წლის მონაცემებით სამალუტის მოსახლეობა 91 475 ადამიანს შეადგენს. ქალაქი 25 კილოეტრითაა დაცილებული პროვინციის ადმინისტრაციულ ცენტრ ელ-მინიას. ქალაქი უძველესი დროიდან უმნიშვნლოვანეს როლს ასრულებდა ეგვიპტის ცხოვრებაში. ქალაქი ელ-მინიას საგუბერნატოროს დასახლებული პუნქტია.
ეგვიპტის ქალაქები
ელ-მინიის მუჰაფაზა